ವಿದ್ಯಾರ್ಥಿಗಳು ಬಯಸಿದ್ದು ಪರೀಕ್ಷಾ ಪೆ ಚರ್ಚಾ, ಪ್ರಧಾನಿ ಮೋದಿ ಮಾಡಿದ್ದು ಖಿಲೋನೆ ಪೆ ಚರ್ಚಾ : ರಾಹುಲ್ ಗಾಂಧಿ ವ್ಯಂಗ್ಯ ನವದೆಹಲಿ : ಮನ್ ಕಿ ಬಾತ್ ರೇಡಿಯೋ ಕಾರ್ಯಕ್ರಮದಲ್ಲಿ ಪ್ರಧಾನಿ ಮೋದಿ ಮಾತನಾಡಿದ್ದು, ದೇಶೀಯವಾಗಿ ಆಟಿಕೆಗಳನ್ನು ಅಭಿವೃದ್ದಿಪಡಿಸಲು ಇದು ಸಕಾಲವಾಗಿದ್ದು. ಸ್ಥಳೀಯವಾಗಿ ಆಟಿಕೆಗಳ ತಯಾರಿಸಲು ಹೊಸದಾಗಿ ನವೋದ್ಯಮಗಳನ್ನು ಆರಂಭ ಮಾಡಬೇಕೆಂದು ಪ್ರಧಾನಿ ಮೋದಿ ಹೇಳಿದ್ದಾರೆ. ಇದಕ್ಕೆ ಪ್ರತಿಕ್ರಿಯೆ ನೀಡಿರುವ ರಾಹುಲ್ ಗಾಂಧಿ ವಿದ್ಯಾರ್ಥಿಗಳು ಪ್ರಧಾನಿ ಮೋದಿಯವರಿಂದ ಜೆಇಇನೀಟ್ ಪರೀಕ್ಷೆಯ ಸಮಸ್ಯೆಗಳ ಚರ್ಚೆ ಬಯಸಿದ್ದರು. ಆದರೆ ಪ್ರಧಾನಿಯವರು ಆಟಿಕೆಗಳ ಬಗ್ಗೆ ಮಾತನಾಡಿದರು ಎಂದಿದ್ದಾರೆ. ಜಿಇಇ ನೀಟ್ ಅಭ್ಯರ್ಥಿಗಳು ಪ್ರಧಾನಿಯವರಿಂದ ಪರೀಕ್ಷಾ ಪೆ ಚರ್ಚಾ ಬಯಸಿದ್ದರು. ಆದರೆ ಪ್ರಧಾನಿಯವರು ಖಿಲೋನೆ ಪೆ ಚರ್ಚಾ ಮಾಡಿದರು ಎಂದು ಉಲ್ಲೇಖಿಸಿದ್ದಾರೆ.